
ОКТЯБРЬСКОЙ СОЦИАЛИСТИЧЕСКОЙ ИНЕ РЕВОЛЮЦИЯНЬ 
ХХ-це ГОДОВЩИНАНТЕНЬ 


1. Шумбра улезэ СССР-сэ Октябрьской 
Социалистической Ине революциянь ХХ-це 
годовщинась! 

2. Кеместэбороцямонь комсь иетнень перть 
СССР-нь`робочейтне ды крестьянтнэ стро- 
ясть ошонь ды велень трудицятнень социа- 
листической общества! Кемекстасынек мир- 
сэнть социалистической васенце государ- 
стванть виензэ ды мощензэ! 

3. Фашистской террор, нищета, безрабо- 
тица--вана кодамо уделэст капитализмань 
мастортнэсэ трудицятнень! 

Эксплоатациянть маштома, трудицятнень 
туртов оля-чисэ, зажиточной эрямо—вана 
минек. Октябрьской революциянть итогозо! 

4. Ташто Россиясь ульнесь убогой ды 
вийтеме. Советской Союзось комсь иетнень 
перть теевсь социализмань виев ды обиль- 
ной масторокс. Шумбра улезэ минек Октяб- 
рьской революциясь, кона макссь СССР-нь 
трудицятненень счасия! 

5. Советской властенть комсь иетнень перть 
кемелгадсь ды кармась улеме а калавто- 
вицякс робочейтнень ды крестьянтнэнь сою- 
зось. Шумбра улезэ робочейтнень ды крес- 
тьянтнэнь союзось--Советской властенть 
основась! 

6. Инязоронь Россиясь ульнесь народ- 
тнэнь тюрьмакс; Советской масторсо касы 
*дыкел Ы" ойнародтнэнь ине 
союзось.. Шумбра улезэ СССР-нь народтнэнь 
братской союзось ды ине дружбась! 

7. Робочей классонь · диктатурась обес- 
печил СССР-сэ · социализмань строямонть. 
Кемекстасынек СССР-сэ робочей классонь 
диктатуранть-—весе минек обществанть лан: 
гсо робочей классонь государственной ·ру- 
ководетванть! 

8, Социалистической революциянь комсь 
иетнень перть минек родинась теевсь ин: 
дустриальной. виев державакс. Икелев, ком: 
мунизмань од: изнявкстнэнень! 

9. СССР-нь Сталинской Конституциясь— 
бороцямонть ды Октябрьской Социалисти- 
ческой Ине революциянть изнявкстнэнь итог. 
Шумбра улезэ победившей социализмань 
ды алкуксонь демократизмань Конституци- 
ясь! 

10. „Минек революциясь ашти вейкинекс, 
кона аволь ‘ансяк тапинзе капитализмань 
оковатнень ды народонтень макссь оля-чи, 
но кенерсь эщо максомс народонтень мате- 
риальной условият` зажиточной эрямонть 
туртов: Тень эйсэ минек революциянть вие» 
зэ ды а изнявикс-чизэ“ (Сталин). 

11. Весе мастортнэнь пролетарийтне! Ко- 
лониятнень лепштязь народтнэ! Седе верев 


Ленинэнь--Сталинәнь знамянть, победонос- 


ной социалистической революциянь знамянть! 
Шумбра улезэ весе мирсэнть пролетарской 
революциясы 

12. Классонь коряс братнэнень, капита- 
лонь узниктненень, фашистской веревь тер- 
роронь жертватненень, робочей классонь 
победанть, кис бороцицятненень—пролетар- 
ской минек поздоровт! 

13. Внутренней ды омбо масторонь фа- 
шизманть каршо испанской народонть 6б0- 
роцямозо—икеле молиця ды прогрессив- 
ной весе человечестванть вейсэнь тев. Поз- 
доровт героической испанской народонтень, 
кона бороци’ эсинзэ независимостенть ды 
оля-чинть кис! · 


14. Братской поздоровт китайской ине 


народонтень, кона бороци эсинзэ незави- 
симостенть кис японской захватчиктнень 
каршо! 


15. Фашистнэ анокстыть каявома Советс- 
кой Союзонть лангс. Долой войнань фаши- 
стской кирвастицятнень! СССР-нть весе 
мастортнэнь трудицятнень ды лепштязтнень 
отечестванть ванстоманзо кис! 

16. „Минь аштитяно мирэнь кис ды ван- 
статано мирэнь тевенть. Но минь а пельдя- 
но угрозатнеде ды аноктано отвечамс вач- 
кодькссэ войнань кирвастицятнень вачкодь- 
ксэст лангс“. (Сталин). 

17. Шумбра улезэ минек родной, а из- 
нявиця Якстере армиясь, СССР-нь народт- 
нэнь мирной трудост пек виев оплотось, 
октябрьской Социалистической Ине рево- 
люциянть изнявкстнэнь верной стражесь! 

18. Шумбрат улест советской летчиктне, 
минек родинанть гордой соколтнэ, конатне 
тейсть авиационной мировой рекордт! 

19. Поздоровт боецтнэнень пограничник- 
тненень, социализмань масторонть зоркой 
часовойтненень! 

20. Промышленностень ды транспортонь 
ударниктнень ды ударницатнень ламо мил- 
лионной армиянтень, стахановецтнэнень ды 
стахановкатненень, минек масторонь знатной 
ломантнен нь большевистской поздоровт! 

21. Тяжелой индустриянь ды машиност- 
роениянь робочейтне ды роботницатне, ин- 
женертнэ ды техниктне! Уголиянь, нефтань, 
металлонь сэрей добычанть кис, сех вадря 
машинатнень эсь шкасто 
конатне аштить масторонь народной хозяй- 
стванть касомань основакс! 

22. Легкой промышленностень робочейт- 
не ды роботницатне, командиртнэ ды инже- 
нертнэ! Советской масторонь граждантнэ- 
нень седе ламо ситца, парсей, сукна, трико- 
таж, карсема-пель! Бороцядо продукциянь 
качестванть вадрялгавтоманзо кис! 

23. Поздоровт социалистической паксянь 
стахановецтнэнень, конатне большевистс- 
койсь бороцить сэрей урожаенть кис! Шумбра 
улезэ  колхозтнэнь ды колхозниктнень 
зажиточной ды культурной эрямось! 

24. Тейсынек СССР-нть мирсэнть промы- 
шленностень ды техникань сех икеле моли- 
ця масторокс, сехте производительной ве- 
лень хозяйствань масторокс! Добоватано 
продуктатнень изобилия! 

25. СССР-нь народтнэнь культураст ике- 
ле пелев расцветэнть кис, советской нау- 
кань ды техникань од успехтнэнь ды завое- 
ваниятнень кис! 

26. Шумбра улезэ СССР-нь равноправ- 
ной авась, государстванть, хозяйственной 
ды культурной тевтнень управлениясонть 
активной участницась! 

27. Пионерт ды пионеркат! Советской 
школатнесэ тонавтницятне! Овладевайте 
знаниятнесэ, тонавтнеде стяме Ленинэнь те- 
венть кис бороцицякс! 

28. Шумбра улезэ комсомолось-— больше- 
вистской партиянть виев резервась ды ке- 
мевикс лездыцясь! Шумбрат улест минек 
родинань трудиця од ломантне! 

29. „Массатнень марто связесь, те свя- 
зенть кемекстамось, массатнень вайгелен- 
тень кунсоломань анок-чис̧ь, вана мейсэ 
ашти большевистской руководстванть виезэ 
ды а изнявикс-чизэ“ (Сталин). 

30. Виевгавтсынек революционной бди- 
тельностенть! Маштсынек минек ютксто по- 
литической беспечностенть! 

31. Юрнэк таргсесынек народонь врагт- 
нэнь— троцкистско-бухаринской шпионтнэнь 
ды вредительтнень, омбо масторонь фаши- 
стской разведкань наймитнэнь! Кулома  ро- 
динань изменниктненень! 

39. Педе-пес лангс таргсесынек весе ды 
эрьва кодат двурушниктнень! Тейсынек 
минек партиянть большевизмань неприступ- 
ной крепостекс! 

33. Робочейть ды крестьянт! Келейгав- 
тодо кочкамонь кампаниянть! Вейсэ аравто- 
до СССР-нь Верховной Совете сехте вадря 
ломанть, конат педе-пес преданнойть Лени: 
нэнь-Сталинэнь тевентень! 


нолдамонь кис, 


‚ мадонзо, сюпавонь лангс 


34. СССР-нь трудицят! Верховной Со- 
ветс кочкадо минек родинанть доблестной 
патриотт, робочейтнень ды крестьянтнэнь 
счасияст кис, социализманть кис непоколе- 
бимой бороцицят! 5 

35. Коммунистт! Кемекстадо связенть 
аволь партийной массатнень марто! Кочка- 
монь кампаниясонть главноесь—а явовкш- 
номс аволь партийнойтнень эйстэ, но дей- 
ствовать вейсэ аволь партийнойтнень марто 
ды сынст марто вейсэ аравтнемс кандидатт 
СССР-нь Верховной Совете. 

36. Шумбра улезэ большевиктнень Всесо- 
юзной Коммунистической партиясь-—СССР-нь 
трудицятнень. передовой отрядось! 

37. Шумбра улезэ Коммунистической 
Интернационалось— войнанть, фашизманть 
ды капитализманть каршо бороцямонь ру- 
ководителесь ды организаторось! Шумбра 
улезэ мировой коммунизмась! 

38. Шумбра улезэ Марксонь—Энгельсэнь 
—Ленинэнь ине, а изнявикс знамясь! Шумбра 
улезэ ленинизмась! 


Весесоюзной Коммунистической 
(большевиктнэнь) Партиянть 
Центральной Комитетэсь.- 


СТАЛИН ЯЛГАСЬ— 
ВАСЕНЬ КАНДИДАТ 


Вана сон бурной, уцяскав, кенярдыця 
поколениясь, кона`педе-пев преданной ком- 
мунистической партиянтень, эсь `родинан- 
тень. 

Сынь, Саранскоень фельдшерско-акушер- 
ской школань тонавтницятнё, пурнавсть ок- 
тябрянь 30-це чистэ промксов.Сынь, конань 
ули кочкамонь праваст, выдвигают канди: 
датт СССР-нь Верховной Советс ды Нацио- 
нальностьнень Советс. 

Васень валось ульнесь максозь школань 
директоронтень Сычев ялгантень. Сон кор- 
тась Союзонь · Совете ды Национальность- 
нень Советс депутатокс кандидатнэнь выд- 
вижениядонть. 

Сычев ялгась студентнэнень евтнесь ике- 
лень сэпей эрямодонть, сон евтнесь икелень 
эсинзэ стака эрямодонзо, нужа-чисэ пиште- 
роботамонзо. Ан- 
сяк Октябрьской революциясь допрок лияк- 
стомтыэе весе минек эрямонть. 

Седе тов Сычев ялгась евтнесь, кодамо 
уцяскав эрямо минек масторонтень макссть 
Ленинэнь—Сталинэнь партиясь, советской 
государствась ды мерсь—секе Союзәнь Со- 
ветс депутатокс монь васень кандидатом 
Иосиф Виссарионович Сталин ялгась. 

Те Ине, сехте- вечкевикс `лемесь ульнесь 
вастозь виев цяпамотнесэ, „Ура“ сееремасо 
ды „Интернационалонть“ морамосо. Залганть 
каятотсть сееремат: „Шумбра улезэ 
Сталин ялгась!“ „Шумбра улезэ комму- 
нистической партиясь!“ 

Седе тов. кортась студентэсь Федькин 
ялгась. Сон Национальностьнень Советс де- 
путатокс выдвинул Надежда Константиновна 
Крупская ялганть. Федькин ялгась сайсь 
обязательства, штобу кочкамотнень саме 
парсте тонавтнемс кочкамотнеде Положени- 
ЯНТЬ. 

Артемьев ялгась выдвинул Николай Ива- 
нович Ежов ялганть кандидатуранзо Наци- 
ональностнень Советс. 

Промксось примась резолюция, косо 
энялдсь, штобу. Сталин, Крупская, Ежов ял* 
гатне согласявольть баллотироваться Са- 
ранскоень · избирательной округсонть. 


ЛЕНИНЭНЬ КИЯВА 


№ 


САРАНСКОЕНЬ ТРУДИЦЯТНЕ ВЫДВИГАЮТ КАНДИДАТТ 
ВЕРХОВНОЙ СОВЕТС ДЕПУТАТОКС 


Пединститутось 
выдвинул Сталин, 
Ворошилов, Ежов ды 
Косарев ялгатнень 
кандидатураст 


Октябрянь 29-це чистэ Педин- 
ститутсо ютавтозь промкс, косо 
выдвигали кандидатт СССР-нь 
Верховной Советс депутатокс. 

Студентнэ, профессорско-препо- 
давательской составось, научной 
роботниктне ды технической пер- 
соналось ве мельсэ аравтызь Сою- 
зонь Советс депутатокс сень кан- 
дидатуранзо, кона макссь минек 
масторонь трудицятненень уцяскав 
эрямо, конань ветямонзо коряс 
минек масторсо строязь социализ- 
ма— Иосиф Виссарионович Сталин 
ялганть кандидатуранзо. 
Сталинэнь мон выдвинул секс 
—корты Сапожников ялгась, —што 
сон, —Ленинэнь сех вадря ученик, 
сон топавты Ленинэнь заветнэнь. 
Мон Сталин ялганть выдвинул 
секс; што сон Марксонь, Энгель- 
сэнь, Ленинэнь знамянть ало ми- 
нек масторонть вети изнявкссто 
изнявксос. 

СССР-нь Верховной Советэнь 
депутатокс истя жо выдвинутойть 
Сталинэнь соратниктнэ—Вороши- 
лов, Ежов ды Косарев ялгатне. 

Рузанов ялгась корты:— Вороши- 
ловонь мон выдвинул секс, што 
сон--ине Сталинэнь сех малавикс 
ды верной , соратник, Ворошило- 
вонь руководстванзо коряс минек 
масторонь вечкевикс Якстере Ар- 
миясь теевсь а изнявицякс, весе 
врагтнэнень грозной виекс, 

— Мон шачинь 1917 иестэ,— 
корты Старов ялгась.—Мон мельс 
паросан, што ули кочкамонь пра- 
вам. Мон Союзонь Советс канди- 
датокс выдвигаю Сталинэнь · уче- 
никензэ, Внутренней тевтнень На- 
родной Комиссаронть Николай Ива- 
нович Ежов ялганть. Сонзэ мон 
выдвигаю секс, што сонзэ ветя- 
монзо коряс НКВД-нь органтнэ 
педе-пев таргсить народонь весе 
врагтнэнь. 

Косарев ялганть кандидатуран- 
зо выдвинул Стегнеев. Сон кор- 
ты:—Косаревень кандидатуранзо 
мон выдвигаю секс, што сон, Ко- 
сарев—ине Сталинэнь. малавикс 
соратник, Ленинской комсомо- 
лонть вечкевикс руководитель. 

Промксось примась резолюция, 
конаньсэ энялдсь Сталин, Вороши- 
лов, Ежов, Косарев ялгатненень 
штобу сынь максовлизь согласияст 
баллотироваться Саранскоень из- 
‚ бирательной округсонть. 

Ф. Гурьянов. 


Кочкуровасо 
кочкамотненень 
анокстамось 


(Телефон вельде) 

Кочкуровань районсо весемезэ 
избирательной 23 участкат. Сынст 
эйстэ 8 участкатнева анокт поме- 
щениятне. Ящиктне, козонь тру- 
дицятне кармить кайсеме эсист 
избирательной бюллетенест декаб- 
рянь 12-це чистэ—анокт 80 про- 
центс. 

Октябрянь 29-це чистэ райцент- 
расонть ульнесь митинг, Райцент- 
рань трудицятне те митингсэнть 
присоединились минек родинань 
трудицятнень вальгеентень —ми- 
нек вечкевикс вождтнень канди- 
датураст СССР-нь Верховной Со- 
ветс депутатокс выдвижениянть 
коряс. 

В. Водясов. 


Котонинной фабрикась аравты Союзонь Советс 
депутаткс кандидатокс 


ИОСИФ ВИССАРИОНОВИЧ СТАЛИНЭНЬ 


Котонинной фабрикань робочейтнень, 


роботницатнень ды служащейтнень 


вейсэнь промксонть резолюциясто 


Весе минек масторось пережи- 
вает ине радостной чить. Минь 
васттано Октябрьской социалисти- 
ческой революциянь 20-це годов- 
щинанть ды Верховной Советс 
кочкамотнень. Большевистской 
партиянть ды народтнэнь вечке- 
викс вожденть Сталин ялганть ру- 
ководстванзо, коряс минек Совет- 
ской Союзось теевсь мирсэнть 
сехте виев ды счастливой масто- 
рокс, народтнэнь национальной 
сехте кеме семиякс. Седикеле за- 
кабаленной, забитой ды отсталой 
Мордовиясь ней теевсь Автоном- 
ной Социалистической Советской 
культурной Республикакс. Те кар- 
мась улеме возможнойкс ленинско- 
сталинской национальной виде по- 
литиканть кувалт,. конань ютавты 
большевистской партиясь, Тонь 
мудрой руководстванть коряс, 
Сталин ялгай. 

Иосиф Виссарионович Сталиннэнь 
минь обязантано сеньсэ, што ми- 
нек масторсо улить пек покш из- 
нявксонок, минь сонензэ обязан- 
тано сеньсэ, што минек эрямось 


теевсь счастливойкс. Союзонь Со- 
ветс кандидатонть аравтомадо 
вопросонть толковазь, минь, робо- 
чейтне, служащейтне ды инженер- 
но-технической роботниктнэ, арав- 
тано Союзонь Советс ` депутаткс 
кандидатокс сех вадрятнестэ вад- 
рянть, народонь сех верной ды 
преданной церанть, социалисти- 
ческой родинань сехте бдитель- 
ной часовоенть Иосиф Виссарио- 
нович Сталин ялганть. Вейсэнь 
промксось убедительна . энялды 
Сталин ялганть икеле максомс эсь 
согласиянзо баллотироваться Мор- 
довской Автономной (Советской 
Социалистической Республикань 
Саранскоень избирательной округ- 
канть Союзонь Советс депутаткс 
кандидатокс. 

Шумбра улезэ большевиктнэнь 
коммунистической партиясь, ко- 
на вети минек эйсэ изнявксто 
изнявксос! 

Шумбра улезэ минек родной 
ды вечкевикс Сталин ялгась! 

Шумбра улезэ Сталинской Кон- 
ституциясь! 


Саранскоень пенько-комбинатось аравты Союзонь Советс 
депутаткс кандидатокс | 


СТАЛИН, ВОРОШИЛОВ, ЕЖОВ, КАЛИНИН ялгатнень 


Саранскоень пенько-комбинатонь робочейтнень ды служащейтнень 
вейсэнь промксонть резолюциясто, кона примазь единогласна. 
Промкссонть ульнесть 520 ломанть 


Саранскоень избирательной ок- 
ругканть Союзонь Советс депута- 
ткс кандидатуратнень аравтомадо 
вопросонть толковазь, пенько-ком- 
бинатонь робочейтнень ды слу- 
жащейтнень вейсэнь промксось 
домка удовлетворения ды радость 
марто тешксты, те ине событи- 
ЯНТЬ, 

Певтеме ине счасиясь эрямс ды 
роботамс ине Сталинэнь эпоха- 
сонть. Счасливой ды радостной 
эрямозо минек народонть. Сонзэ 
алкуксонь демократической пра- 
ванзо, сонзэ праванзо труд лангс, 
оймсема лангс, образования лангс 
ды сыредемстэ обеспеченностенть 
лангс законодательна кемекстазь 
вольностень ине хартиясонть — 
Сталинской Конституциясонть. 

Всемирно-исторической неть из- 
нявкстнэнень минек ветимизь на- 
родтнэнь вождесь ды вечкевикс 
оясь, Ленинэнь тевтнень верной 
продолжателесь, Конституциянь 
гениальной творецэсь— Сталин ял- 
гась. 

Сталин ялганть руководстванзо 
коряс минек социалистической ро- 
динась теевсь мирсэнть сехте ви- 
ев государствакс, кона весе ми- 
рэнтень невти алкуксонь социали- 
стической демократиянь, мирэнть 
кисэ бороцямонь, весе трудовой 


народонть счасиянзо кисэ бороця- 
монь образецт. 

Сталин ялганть руководстванзо 
коряс икеле угнетенной ды отста- 
лой национальностьне, текень ют- 
ксо мордовской народоськак, стро- 
изь соцлализманть ды лиссть ком- 
мунистической обществанть кисэ 
бороцямонь кинть лангс, 

Сталин ялганть ды сонзэ сорат- 
никтнэнь руководстваст коряс 
минек народось тапинзе социализ- 
мань весе ды эрьва кодат врагт- 
нэнь—контрреволюционной троц- 
кистско-бухаринской ды национа- 
листической фашистской агент- 
нэнь. Революционной бдительнос- 
тенть кепедезь, педе-пес таргсесы- 
нек лангс сынст контрреволюци- 
ОННОЙ пизЗЭСт. 

Минь седейшкава аравтано Со- 
юзонь Советс депутаткс кандида- 
токс Иосиф Виссарионович Сталин, 
Климент Ефремович Ворошилов, 
Николай Иванович Ежов ды Миха- 
ил Иванович Калинин ялгатнень 
ды энялдтано икелест максомс сог- 
лёсия баллотироваться минек ок- 
ругканть. 


Шумбра улезэ минек больше- 
вистской партиясь! 

Шумбра улезэ дорогой 
вечкевикс Сталин! 


ДЫ 


Доклад Октябрьской революциядонть 


Чамзинкань район. Октябрянь 
26-це чистэ районной клубсонть 
ульнесь теезь доклад, кода боль- 
шевистской партиясь ды сонзэ ине 
вождтне Ленин ды Сталин ветясть 
революционной пролетариятонть 
ды крестьянстванть Октябрьской 
ине революциясонть. 


Докладчикесь Макаров ялгась 
чаркодевиксстэ евтнинзе истори- 
ческой дататнень, конатнесэ Ле- 
нинэнь ды Сталинэнь руководст- 
ванть коряс революционной проле- 


тариатось ды крестьянствась 
МОЛЬСТь ИЗНЯВКССТО-ИЗНЯВКСОС ДЫ 
панизь буржуазной временной реак: 
ционной правительстванть, тейсть 
Советской власть. 


Промксонтень сакшность 300 ла- 
мо ломанть, докладось мелезэст 
тусь. 


Докладтонть мейле теезель спек: 
такль, 


И; Симдянов. 


% 


Минь аравтано 
Кузнецов ялганть 
кандидатуранзо 


Октябрянь 29-це чистэ Саран- 
скоень теплоэлектрической стан- 
циянь робочейтне, служащейтне 
ды инженерно-технической робот- 
никтне ютавтсть вейсэнь промкс, 
кона алтазель Союзонь Советс 
кандидатонь выдвижениянтень. 

Васенцекс кортась’ Щетинин ял- 
гась. Сон—аволь партийной боль- 
шевик. Производственной стажозо 
30 иеть. Роботы механической 
мастерскоень слесарекс. Сон мерсь: 
— Минь, мордовской республикань 
трудовой народось, эсинек ендо 
должны выдвинуть Союзонь Советс 
депутаткс кандидатокс истят ло- 
манть, конат алкукс преданнойть 
минек партиянтень, правительст- 
вантень ды весе мастортнэнь тру- 
диця народонть вождентень Ста- 
лин ялгантень. 

Мон эсинь ендо выдвигаю Со- 
юзонь Советс ВКП(б)-нь Мордов- 
ской обкомонь васень секретаренть 
Иван Александрович Кузнецов 
ялганть, видвигаю сонзэ секс, што 
сон алкукс преданной ВКП(б)-нь 
Сталинской ЦК-нтень ды сонзэ ру- 
ководителентень Сталин ялган- 
тень. 

Кузнецов ялгась кеместэ боро- 
ци народонь врагтнэнь лангс тарг- 
семанть коряс ды вредительствань · 
последствиятнень маштоманть ко- 
ряс. 

Омбоцекс кортась робочеесь 
Егунов ялгась, конань ` производ- 
ственной стажозо 35 иеть. Егунов 
ялгась покш волнения марто кор- 
тась:—Кода жо миненек а кеняр- 
домс исторической истямо датан- 
тень, кода выдвигать. кандидату- 
рат ды мейле ·кочкамс . депутатт 
Союзонь Совете, 

Седе тов Егунов ялгась евтнесь 
седе, кода кочксильть государст: 
венной думантень. Тозонь кочк- 
сильть робочейтнень ды кресть- 
янтнэнь вердест симицятнень— 
ревел помещиктнень ды 
ояртнэнь, робочей ` классонть 
пельде жо вейкеяк ломань тозонь 
а понгиль. 

— Мон эсинь вайгелем присоеди- 
ңяю икеле кортыця ялганть марто, 
штобу выдвинуть Союзонь Советс 
депутаткс кандидатокс Кузнецов 
ялганть. 

Механиче ской мастерскоень то- 
каресь стахановецэсь — Шумилов 
ялгась промксонтень евтнизе, ко- 
дамо стака ульнесь эрямось ды 
роботамось инязоронь Россиясонть. 

— Монень эстень савкшнось ро- 
ботакшномс 14—15 част сутканть. 

Ялгат, седикеле миненек а месть 
уш ульнесь арсемс политической 
праватнеде ды выборной кампани- 
ятнесэ участиядонть. 

Шумилов ялгась евтнесь, ко- 
дамо эрямо макссь Советской пра- 
вительствась весе трудиця ломант- 
ненень. 


Сон мерсь: „Миненек макссь 
Советской властесь политической 
прават, роботамонь нурькине чи— 
7-8 част сутканть, паро эрямо. 


Мон эсь вайгелем поладан Сою» 
зонь Совёетс депутатокс Кузнецов 
ялганть кандидатуранзо выдвиже- . 
ниядо икеле кортыця ялгатнень вай- 
гелентень, 


Промксось энялдсь Кузнецов ял» 
гантень, штобу сон максовлизе 
эсинзе. согласиянзо баллотировать» 
ся Саранскоень избирательной ок“ 
ругканть. 

ЛЕНИНЭНЬ КИЯВА 


М. И. КАЛИНИН 


НОЛХОЗНОЙ КРЕСТЬЯНСТВАСЬ-— СОВЕТСКОЙ ВЛАСТЕНТЬ 


Советской властенть кис боро- 
цямосонть, сонзэ творческой вий- 
тнень кастамосонть робочей клас- 
сонть марто вейсэ примась учас- 
тия крестьянстваськак, Советской 
властенть сех кежей врагтнэ 
кемсть, што Советской Союзонь 
крестьянствась, кона сех пек аш- 
_ ти мелкой собственниктнень эйс- 
тэ, а карми молеме робочей клас- 
сонть мельга, а карми молеме 
коммунистической партиянть мель- 
га, што коллективизациянтень юта- 
мсто сон а карми мирямо произ- 
_водствань средстватнень лангс 
частной собственностень емамонть 
марто ды туи советской властенть 
каршо. Те картась чавозь. Ней 
уш содасы мик эйкакшось, што 
крестьянствась теевсь коммуниз- 
манть кис бороцямонть коряс ро- 
бочей классонть сотоварищекс. 

жж 

„Аграрная программа ` социал- 
демократии в первой русской ре- 
волюции 1905—7 годов“ эсинзэ 
книгасонть Ленин сермадсь: „Ке- 
мень миллионт крестьянской се- 
миятнень 73 миллионт десятинат 
модаст. Комськавксово тыщат бла- 
городнойтнень ды чумазой ленд- 
лордтнэнь—62 миллионт десяти- 
нат. Истямо основной фонозо се 
паксянть, конань лангсо келейга- 
ды моданть кис крестьянской бо- 
роцямось“. '). 

Ламо макссь советской властесь 
крестьянствантень, кона ульнесь 
обездоленной сядот иетнень перть, 
конань (крестьянстванть) · бесша- 
башно эксплоатировасть ды пев- 
теме грабасть инязоронь розбой- 
никтне, помещиктне ды велень 
кулактне-мироедтнэ. Крестьянской 
ламо церат емасть моданть кис 
ине бороцямосонть. Но ансяк со- 
ветской властенть пингстэ кресть- 
янтнэ добовизь целенть, | полу- 
часть икелень ломещиктнень, ка- 
зенной ды манастырской 150 мил- 
лиондо ламо гектарт мода. Те мо- 
дась мог улемс получазь ансяк 
сень кувалт, што робочейтне ды 
крестьянтнэ маштызь помещикт- 
нень ды капиталистнэнь властенть, 
тапизь сынст сражениянь паксят- 
несэ, 

Бути 150 миллионт гектартнэнь 
питненть ютавтомс ярмак лангс, 
сестэ те карми улеме миллиардт 
целковойть, конат нельгезь капи- 
талистнэнь ды помешиктнень кедь- 
стэ, конатне эсь шкасто грабасть 
крестьянтнэнь. Но тевесь аволь 
ансяк те суммасонть. Мезе значит: 
крестьянтнэ получасть помещик- 
тнень, казенной ды монастырской 
150 миллиондо ламо гектарт мода? 
Те значит, што крестьянтнэ ер- 
тызь эсь лангстост помещичьей 
эксплоатациянь кандалатнень, ер- 
тызь эсь лангстост помещиктнень 
ды кулактнэнь ендо эрьва чинь 
лепштямонть. Ведь те моданть 
коряс кулактнэ ды помещиктне 
аравтнесть крестьянтнэнь эрямонь 
пек стака условияс. Лепштямонь 
форматне, кулактнэнь ды поме- 
щиктнень ендо те модастонть ле- 
зэнь саематне ульнесть певтеме 
эрьва кодат. Помещикенть ули 
зелтозо, те зелтсонть пользуются 
крестьянской скотинатне, Тень 
кис крестьянтнэ обязаны роботамс 
помещикентень. Прогонось, ко- 
нань эзга крестьянтнэ пансить 
скотинаст эсист паксяс, ашти са- 
май кулацкой мода лангсо ~ тень 
кис изволь пандомс кулаконтень. 
Помещикень модась эли кулаконь 
модась венстявсь самай крестьян- 


лисезь 
советской 


*) М. И. Калининэнь аволь умок 
брошюрастонзо — „Мезе макссь 
властесь трудицятненень“, 
ии 

ской кудотнень ежос, Те моданть 
лангс случайно понги крестьяни- 
нэнь сараз изволь тень кисэяк пан- 
домс. 

„Крестьянинэсь ульнесь пачтязь 
эрямонь нищенской уровенс: сон 
эрясь скотина марто вейсэ, орша- 
зель рубищасо, ярснесь · маршто; 
крестьянинэсь орголесь эсинзэ на- 
делстэ, зярдо ансяк ульнесь ков 
оргодемс, мик наделэнть эйстэ эсь 
прянть менстязь, 
кие согласякшнось саемс наде- 
лэнть, конань лангсто пандоматне 
ульнесть сонзэ доходносттенть 
покш. Крестьянтнэ вачо ульнесть 
хронически, ды кементь тыщасо 
кулцильть вачо-чиденть ды эпиде- 
миятнеде аволь урожаень шкат: 
нестэ, конатне ульнесть яла се- 
едьстэ ды сеедьстэ", ?). 

ж ж 


Ламо макссь советской властесь 
крестьянствантень, помещикенть 
ды кулак-мироедэнть маштозь. 

Велесэ коллективизациянть ютав- 
тозь, Советской властесь решизе 
социалистической революциянь сех 
сложной задачатнень эйстэ ·> вей- 
кенть. Коллективизациянь процес- 
сэсь ульнесь пек стака. Те вполне 
естественно. Ломантне ламо пин- 
гень перть тонадсть эрямонь оп- 
ределенной укладонтень, комму- 
нистической партиясь ды совет- 
ской властесь жо тердсть эйсэст 
„а содавиксэс“, ютавтыльть коллек: 
тивизация, Миненек чаркодевикст 
ульнесть крестьянской массатнень 
пелемаст, сынст стака арсемаст... 


Коллективизациянь ютавтоманть 
каршо мольсть антисоветской ве- 
се элементнэ, народонь весе врагт- 
нэ, весе, кинь ульнесь куш ала- 
мошка кемемазо капиталистичес- 
кой ташто строентень велявто- 
мантень. Весе сынь аволь аламо 
тейсть коллективизациянь тевенть 
калавтоманзо туртов. 


Яла теке 
робочей 


здравой рассудкась, 
классонтень беднейшей 
ды середняцкой крестьянстванть 
верностесь изнясть. Теевсь · кол- 
хозной · строительстванть енов 
бедняцко-середняцкой массатнень 
коренной поворот. Коллективиза- 
циясь ульнесь ютавтозь пек вад- 
рясто. Кулачествась—капиталисти- 
ческой меельсь классось—ульнесь 


2) Ленин, [\-це том, 101-це стр. 


пандсь сенень, |. 


М 


Гуш, рр ў 


ад 


6 
м 


` 


педе-пес тапазь. „Мезе жо те 
значит? Те значит, што 20 мил- 
лиондо аволь седе аламо кресть- 
янской населениянть, 20 миллион- 
до аволь седе аламо бедняктнэнь 
—идинек нищейкс-чиденть ды ро- 
зорявомадонть, идинек кулацкой 
кабаладонть ды колхозтнэнь вель- 
де теинек обеспеченной лома- 
некс“*). 

Мезе те коллективизациясь? ' 

Мейсэ сонзэ парозо индиви- 
дуальной крестьянской хозяйет- 
ванть коряс? Мон арсян, што ней 
эрьва колхозаикесь, монь коряс 
седе покш убедительность марто, 
может евтамс неть преимущест- 
ватнень. Мон ансяк лецтяса весе" 
менень содавикс истилаать: коллек: 
тивизациясь макссь возмождость 
теемс засоренной, беряньстэ об- 
рабатываемой, апак соксе кресть 
яаской моданть культурнойкс. Те 
пек покщ изнявкс! Те иззявксоать 
паронзо минь нейдяно--те иес- 
тэать. Прелварительной · ловно- 
матнень коряс, минек ули ней ма- 
лав 7 миллиардт поадт сюронок. 
Арсян, што разумной эрьва кол- 
хозникесь кедьсэнзэ карандаш 
марто может ловномс, што ичди- 
видуальной способсо модань 0б- 
работканть  пичгстэ урожайной 
сехте вадря иетчестэ миль не мог- 
ли бу получамс истямо урожай. 
Те чаркодевияк. А эряви жо стув- 
тнемс, мезе значит модань обра- 
боткань индивидуальной способось. 
Те значит, што эрьва паксясонть 
эрьва крестьянияэнть улить зярыя 
полосанзо. Вейкесь моданть 
обрабатывает парсте, омбоцесь 
беряньстэ; вейкенть лишмезэ вад- 


ря, омбоценть ковгак а маш- 
тови, Сыре , крестьянинтнэ 
пек вадрясто повнясызь, кода 


сынь вейкест-вейкест экшстэ сал- 
сесть моданть. Аволь стяко наро- 
дось тень увековечил пословица- 
со: „Межат ды гранть —селномат 
ды бранть“. Се, кие васенцекс со- 
кась, нельгсь модань пласт эсинзэ 
шабранть полосасто ды сявордась 
эсинзэ полосанть лангс, теде эрь- 
ва зярдо пиштевтиль беднотась. 

Коллективизациясь маштынзе по- 
лосатнень ютксо бороздатнень, 
маштынзе межняктнэнь, конат за- 
нясть примеркс весе модастонть 
3 саезь 5 пачкодемс процентт ды 


АНЯ 
8) Сталин „Ленинизмань вопрост“, 531 
стр., 19-це издания. 


ВЕРНОЙ НЕЖЕ”) 


ульнесть сорной тикшетнень эрь- 
ва шкань рассадникекс. Мейле 
вейке крестьянинэсь види вейке 
сюро, омбоцесь—лия сюро; вейке 
крестьянинэнь видьмензэ сорто- 
войть, омбоценть видьмензэ сор- 
нойть; зейке крестьянинэнть сю- 
розо уш-урядави, омбоценть жо 
сон эщо пиже; вейкесь види пине- 


ме, омбоцесь жо, ряцек, мода- 
марть. Велень хозяйствасонть те 
неразберихась, сонзо жо а кода 


ульнесь маштомс индивидуальной 
мелкой хозяйстванть пиньгстэ, тей- 
несь крестьянской паксятнень уро- 
зокс, аламоурожайнойкс. 
Коллективизациясь теинзе весе 
эрявикс условиятнень велень хо- 
зяйствасо технической револю- 
циянть туртов. Нать можна уль- 
несь нолдамс тракторонть кресть- 
янской теяня уматненень? Нать 
можна ульнесь куш кодамояк 
степенсэ сынст урядамо нолдамс 
примеркс комбайнатнень? Вообще 


| кортазь, индивидуальной крестьян- 


ской хозяйствась ульнесь велень 
хозяйствасо машинной обработ- 
кань внедрениянть туртов вечной 
тормозокс. Ансяк коллективиза- 
циясь макссь возможность ушо- 
домс наукань ды техникань весе 
достижениятнень тевс нолдамонть 
коряс модань культурной обработ- 
канть. Колхозной ды совхозной 
паксятне ансяк вейке 1937 иес- 
тэнть получить велень хозяйст- 
вань машинат 1 миллиард 200 
миллионт целковой лангс, велень 
хозяйствань машиностроениянь ве- 
се продукциянтВ питнесь жо трак- 
торостроениянть марто 1936 иестэ 
ульнесь 2 миллиардт 260 мил- 
лионт целковойтнень питнесэ. 


ж ж 
ж 


Коллективизациянь изнявксось 
— исторической изнявкс! Мезе сон 
максы народонтень? Сон менсти 
крестьянтнэнь физической зярыя 


пек стака роботатнеде. Саты лец» 


тямс сокасо эли вишкине, кода 
тесть мерить рязанской плугсо со- 
камонть, пивсэманть, нуеманть, 
ледеманть--роботатнень, конатне 
сайнесть пек ламо пек алкине 
производительность марто кресть- 
янской труд. Ней жо минек пак: 
сятнесэ роботыть 450 тыщат трак- 
торт ды 121 тыщат комбайнат. 
Крестьянской единоличной тру- 
дось нельгсь крестьянинэнть пек 
ламо шка, Эрьва чинь кудо ют- 
конь роботатне эсть макстне кре- 
стьянинэнтень возможность куш 
минутке арсемс эсинзэ, государст- 
вань гражданинэнть положениядо, 
арсемс политической ды культур- 
ной эсинзэ уровенензэ кепедема- 
до. Модань мелкой панкскесэнть 
единоличной трудось, вандынь 
чинть лангс эрьва шкань а кеме- 
мась вишкалгавсть крестьянинэнть 
кругозоронзо, ограничивали умст- 
венной интересэнзэ, ношкалгавтсть 
сонзэ. Ды. крестьянской убогой те 
собственностенть 
ветямс тевензэ контрреволюциясь. 

Советской властесь кастызе 
знатной комбайнеронть Констан- 
тин Боринэнь, конась эсинзэ ком- 
байнасо урядась 2 тыщат гектарт 
колосовой культурат. Те означает, 
што Боринэнь комбайнанзо бун- 
керганть ютасть сехте аламо 180 
тыщат пондт сюро. Бути мереме, 
што Боринэнь агрегатозо эрьва 
чистэ урядакшнось 75 гектарт, <е- 
стэ лиси, што Борин эсинзэ вейке 
агрегатсонть” полавтсь эрьва чистэ 
950 ломанть, 150 лишметь, 37 ве- 
ялкат, конной 20 молотилкат. Те 
се условиянть пингстэ, бути бу 
75 гектартнэнь урядамось моле- 


———————-—ы—ы—-—ы—ыы—-` 


(Пезэ 4-це страницасо) 


лангсо арсесь 


ВЕН р МО ЗЕЕ Мих Бо ВЫ В: $] 


4 
Миить государствантень сюро 
Ромодановань район. Ст.-Ми- 
хайловской вельсоветэнь, „Крас- 


ный пахарь“ колхозонь колхоз- 


никтне общей промксо решизь 
лишной сюронь миемс государст- 
вантень, 


Весемезэ ули миизь 420 цент- 
нерт. Весе ярмактнень лангс, ко- 
нат улить получазь сюронть °ки- 
сэ, колхозось рами велень хозяй- 
ствань инвентарь. 

Вл. Ананьин. 


Ветить робота аволь 
союзной од ломантнень 
марто ‚ 


Покш Березникень р-н. Шугу- 
рова велень средней школань ком- 
СОМОЛОНЬ первичной организациясь 
парсте аравтызе роботанть аволь 
союзной од ломантнень ютксо. Ве- 
ТИТЬ робота комсомолс совамо 
анокстамонть коряс. 

Ней сынст ютксо толковить 


ВЛКСМ-нь програманть ды уста-. 


вонть, сынест организоваст полит- 
занятиянь кружок, козонь 8-це 
ды 9-це классонь аволь союзной 
од ломантне якить тонавтнеме 
вейкеяк занятиянь апак менсте, 
сынь анокстыть, штобу октябрянь 
ХХ-це годовщинанть самс совамс 
комсомолонь членкс. 

Те тевенть ветямо комсомоль- 
ской организациясь аравтызе сех 
паро .комсомолецэнть—Горбунов 
И. П. ялганть. 

П. И. 


Покш Березникень р-н. 


Акайкин сезизе оборонной 
значок лангс норматнень 
максоманть 


Дубенкань р-н, Кенде велень 
аволь полной средней школасонть 
ютась иестэ уш ульнесь органи- 
зовазь кружок ГСО-нь значок 
лангс норматнень максомань ко- 
ряс. Ответственноекс рр 
Акайкин комсомолецэсь. 

Но мезе сон тейсь? Арась ме- 
зеяк. Сон сезизе оборонной зна- 
чоктнәнь лангс нормань . максо- 
манть. Секс школасонть арасть 
значкистт. . 

Содыця. 

Дубенкань р-я. 1 


ЛЕНИНЭНЬ КИЯВА е 


КАЛАВТЫЗЕ ОРГАНИЗАЦИЯНТЬ 
ДЫ ОРГЕДСЬ 


Сабаевань Ленин лемсэ колхо- 
зонь первичной комсомольской ор- 
ганизациясь те кизэстэнть касок- 
шнось 10 ломаньс. 

Комсоргокс тосо ульнесь коч- 
казь кодамо бути Кильдюшкин. 
Те „комсоргось“ аволь ансяк эзь 
ветя кодамояк робота организа- 
циясонть, но сон калавтызе тосо 
весе роботанть. Од ломантнень 
ютксо политико-воспитательной 
робота а вети, политзанятиятне 
роботамодо лоткасть, Те шкас 
апак толкова Сталинской Консти- 
туциясь. Конституциянь проект- 
тэнть Сталин ялганть докладозо, 
СССР-нь Верховной Советс коч- 
камотнеде Положениясь. 

Сонсь, Кильдюшкинэсь, теевсь 
разложивший элементэкс; сеедь- 
стэ симни винадо, аволь союзной 


од ломантнень ютксо тейни хули- 
ганской тевть. Аволь умок ютавтсь 
свадьба религиозной коень коряс. 

Весе теде мейле Кильдюшкин 
кадызе учетчикекс роботанзо ды 
киньгак апак кевксте тусь робо- 
тамо Эрзя Давыдовав вельсове- 
тэнь секретарекс. Ней организа- 
циясонть комсорг арась. 

Кильдюшкин ульнесь комсомо- 
лонь Кочкуровань районной кон- 
ференциясо. Но сон тосто оргедсь. 
Тень кис конференциясь мернесь 
бюронтень ванномс Кильдюшки- 
нэнь тевензэ комсомолс кадово- 
манть коряс. Но тень овси стув- 
тызе райкомонь бюрось ды а то- 
павты конференциянть мереманзо. 
Те либерализмась седе тов корс а 
кирдеви. 

П. Стеклов. 


Школань библиотека 


Кочкуровань район. 
лень средней школасонть ули биб- 
лиотека, косо ули зярыя художес- 
твенной ды лия литература ру- 
зонь ды эрзянь кельсе. 


Школасонть ули гармошка ды 


> 


Осоавиахимень кружокось а роботы 
Дубенкань р-н. Кенде велесэ 


Сур ве-| ульнесь организовазь осоавиахи- 


мень кружок, козонь руководите- 
лекс кочкакшнызь Русскин П. И. 

Шкась ютась кувака, но кружо- 
кось а роботы. Русскин ‘меньгак 
руководства а вети. 


`Кружоксонть весемезэ 10 ло- 


патефон, конатне марто переме- | манть, сынь бажить содамс про- 


натне ютнить культурнасто. 


М. Б. 


тивогазонть ды винтовканть. Зяр- 
до жо кармить улеме занятият. 
М. Никитин. 


Бурсань типесь Шугуровань школасо 


Рузонь писателесь Помяловский 
„Очерки бурсы“ книгасонзо невтсь 
инязоронь Россиянь школань учи- 
тель-самодурт. Сон сермадсь, ко- 
да учительтне чавныльть ды по: 
кордыльть тонавтницятнень, Вана 
Яков Никифорович учительденть 
Помяловский сермадсь: „Бути то- 
навтницятнень эйстэ кияк а виде- 
стэ мереви, Яков Никифорович 
сонзэ-а витьсы, но мокшнасо вач- 
коди столенть ланга ды пижака- 
ды: „дура“, эли „базарная баба“ 
эли.„превстэ’ лисезть“, эли „азедо 
к. черту“... 


Те самодурдонть седе васов эзь 
туе Шугурова велень начальной 


ушколань васенце классо тонавты- 


цясь Михалкина П. В. Сон эйкак- 


штнэнь марто обращается грубой- 
стэ, пижни а паро валсо ды ускси 
пиледе. Сон пек вечксы тонавтни- 
цятнень покордамонть. Вейкенень 
сеери „шайтян левкс“, омбоценень 
„бес левкс“,колмоценёнь „шайтян“ 
ды лиятненьгак эрьва кода. 


П. Кулавский тонавтницянть бе- 
ряньстэ сермадомань кис усксизе 
пиледе, Истя жо чавизе Г, Арис- 
кин тонавтницянть. Сынь ней 
пелить школав якамояк. 


Михалкинань тевтнеде соды 
школань заведующееськак, но ме- 
рат кодаткак а прими, 


Юнкор: 
Покш Березникень район; 


КОЛХОЗНОЙ КРЕСТЬЯНСТВАСЬ—СОВЕТСКОЙ 
ВЛАСТЕНТЬ ВЕРНОЙ НЕЖЕ 


вель кедьсэ, пивсэмась жо--кон- 
ной молотилкасо, 

Советской властесь кастызе. 
Петровонь (Ключевской МТС), 
кона эрьва чистэ уряды 23 гек- 
тарт лен. Штобу ‘истянь ленонть 
таргсемс кедьсэ, эряволь бу 230 
ломантнень стака труд, 

Коллективизациясь макссь ве- 
лень хозяйствантень икеле моли- 
ця техника. Сон эрьва крестьяни- 
нэнть пельде вешсь покш органи- 
зованность ды эсинзэ трудонть 
ялганзо трудонть марто сочета- 
ния. Коллективизациясь лезды ве- 
лесэ советской интеллигенциянь 
теемантень. Сон выдвинул велесэ 
комбайнерт, трактористт, механ- 
никт, лабораториянь кудотнесэ 
лаборантт, колхозонь председа- 
тельть, бригадирт, конторщикт... 
„Советской крестьянствась —те ов- 
си од крестьянства, конань кон- 
дямо эщо эзь некшне человечест- 
вань историясь“. 4). 


— 
4) Сталин, ССР-нь Союзонь Конституци- 
янь проекттэнть. Партиздат 1936 ие. 


СП е з.э.) 


Коллективизациянть коряс 
крестьянской эрямось кармась бой- 
касто молеме ошонь эрицянть эря- 


монзо енов, крестьянинэнть кру-|крестьянкатне занить 
Гигантски тарка 


гозорозо келейгадсь, 
кассь велень весе культурась. Ике- 
ле крестьянинэнтень ульнесь пек 
стака пачкодемс человеческой зна- 
ниянь вершинатненень. Вейкине 
ки—те торгашествань ки, конань 
трокс миллионт крестьянтнэнь эй- 
стэ ансяк единицатне тейневкш- 
нэсть купецекс стяжательствань 
ды эрьва кодамо мощеничествань 
коряс. Середнякось мог ансякар- 
семс аволь ансяк средней, но вооб- 
ще школатнеде. Ней велесь почти 
теевсь вейкетькс ошонть марто— 
тосо улить аволь ансяк начальной, 
но средней образованиянь ламо 
школат. Велесэ сонсь машинизи- 
рованной производствась. лезды 
инициативань касомантень, наукан- 
тень, техникантень, искусстван- 
тень крестьянской цератнень дер- 
зновениянтень, Якстере Армиянь 


командной составсонть, советской 


органтнэсэ, предприятиятнень ру- 
ководствасо, велень хозяйствань 
руководствасонть крестьянтнэ ды 


почетной 
*`* 
ж . 
Аволь шождыне ки ютась кресть- 
янствась неть комсь иетнень 


перть. Мелкой собственникстэнть 
крестьянинэсь теевсь коллекти- 
вистэкс, кона теи культура, зажи- 
точной эрямо. Колхозтнэ макссть 
возможность крестьянтнэнень 
стямс советской пек покш паксят- 
нень алкуксонь азорокс, макссть 
возможность теемс неть паксятне- 
сэ истят ценность, конатнень эзизь 
некшне онстосткак` аволь ансяк 
бедняктнэ, но икелень помещикт- 


неяк. Крестьянияэсь теевсь эсинзэ 


собственной уцясканзо алкуксонь 
азорокс, творецэкс. Весе тень мак- 
сызе советской властесь! 

Крестьянтнэ-колхозниктне аш- 
тить эсинек родинанть верной це- 
ракс, советской властенть кеме 
нежекс. 


— 


| лангс апак вано, 

КИТАЙСЭ ВОЕННОЙ 
ДЕЙСТВИЯТНЕ 


Китайской войскатне, конат ван- 
стыть Шанхаенть, пек` виев бойт- 
неде мейле, седе ламо ды техни- 
ческияк седе парсте вооруженной 
Японской вийтнень лепштямост 
коряс, неть читнестэ потасть обо- 
ронань икеле анокстазь омбоце 
линиянтень, 

Шанхаень север ено Китайской 
войскатнень линиясь ней юты 
Сучжоу-Крик каналонть южной 
береконзо кувалт. Чайпейсэ (Шан- 
хаень Северной квартал) кадовозь 
Китайской 88-це дивизиянь баталь: 
онось.яла вансты занязь Баккга- 
узтнэнь, конатне аштить Сучжоус- 
ской каналонь северной берег- 
сонть. Японской пехотась апак 
лотксе Баккгаузтнэнь ледни пуле- 
метсто, но Баккгаузтнэнь малав 
самонь снартнематне прядкшно- 
вить неудачасо. Храброй вансты- 
цятне ертнесть эцицятнень лангс 
ручной гранатат. Опасностнень 
лангс апак вано,. Баккгаузтнэнень 
сакшныть Китайской патриотнэнь 
толпат, конатне макснить продук- 
тат Китайской боецтнэнень. 

Японской властнень яволявто- 
маст коряс, японецтнэ аравтыть 
эсь икелев задача допрок тапамс 
Китайской войскатнень Шанхайстэ. 

Северной Китайсэ молить кро- 
вопролитной бойть Шаньси про- 
винциясонть. Октябрянь 27-це Чи- 
стэ народно-революционной 8-це 
армиянь частьне занизь командной 
высотатнень Синькоу велень ок- 
рестностьнесэ, истя жо. Гуануч- 
жень ошонть. Шаньси провинци- 
янь северной частьсэнть бойтнень 
ушодомсто японецтнэ, Китайской- 
сведениятнень коряс, емавсть . 20 
тыщадо ламо солдатт маштозь ды 


ранязь. 
и _ (АСС. 


ле 


Астуриясо партизанской 


войнась _ 

Валенсиясто пачтить куля, што 
фашистнэнь свирепой расправаст 
героической .ас- 
турийцтнэ нейгак макснить пек 
виев сопротивленият мятежникт- 
ненень, Неень шкасто Астуриясо 
военной действиятне . .примасть. 
партизанской войнань характер. 
Партизантнә сезнить седьть, колав- 
тнить кшнинь кить ды лият, Ас- 
турийской динамитчиктне сража- 
ются пандтнэсэ ды апак лотксе 
действуют мятежниктнэнь. ды ин- 
тервентнань тылсэ. 

(ТАСС). 


СВБ-нь члентнэнь ошонь 
промке 


Мордовской республиканской 
СВБ-нь’ организациясь октябрянь 
27-це чистэ ютавтсь Саранск 
ошонь СВБ-нь члентнэнь промкс, 
козонь сакшность 400 ломанть. 

Промкссонть кунсолозель анти» 
религиозной доклад ды евтазь, ко- 
дат задачат аштить СВБ-нь орга: 
низациянть. икеле СССР-нь Вер- 
ховной товетс кочкамотнень шка- 
стонть, кода эряви роботамс, што- 
бу советс а нолдамс вейкеяк 
троцкистско-бухаринской мерзость 
ды лия аволь благонадежной эле- 
ментт. 

Промксось примась приветствия 
весе масторонь трудицятнень ине 
вождентень Сталин ялгантень. 
Промксось кочкась СВБ-нь орга“ 
низациянть пельде 4 ломанть из: 
бирательной участковой членэкс, 


Ответ. редакторось 

